Vi havde en skøn uge i Sylvains charmerende og meget personlige lejlighed, hvor man træder ind i en "Aladdins hule" af rejseminder og kunst. Vi parkerede bilen i tilhørende, privat P-hus, hvilket var et stort plus for os. Området er farverigt og passede lige til vores familie, lidt bohemestil med masser af cafeer, god shopping, lækker take away mad og kun venlige mennesker. Gå-afstand til de store seværdigheder, hvis man er klar på en dejlig travetur gennem Paris' charmerende gader. Sylvain tog imod os med god tid til at give os tips om byen og området og er i det hele taget en fantastisk og opmærksom vært. Vi kan ikke sige andet end at vi kommer tilbage til Sylvains lejlighed hvis overhovedet muligt på vores næste Paris besøg : vores to børn på 11 og 14 er helt enige.